Onko sinulla haasteita vanhemmuudessa? Monella on.
Olen psykologi Jan Cedercreutz, kristillisen koulun johtaja -
ja haluan auttaa, jos vain voin.
Vanhemmuudessa kaikkein tärkeintä lapselle on rakkaus, -
eivät ne ulkoiset olosuhteet.
Sinun ei nyt tarvitse olla täydellinen, -
niin että kaikki ulkoiset olosuhteesi olisivat täydellisiä, -
vaan että sinulla on yhteys Jumalaan, joka on rakkaus.
Se on kaikkein tärkeintä. Jumala on rakkaus, me emme ole, -
mutta jokainen lapsi syntyy maailmaan rakkaudesta riippuvaisena.
Kalat ovat vedestä riippuvaisia, linnut ilmasta riippuvaisia, -
ja ihminen on luotu rakkaudesta riippuvaiseksi.
On hyvä tietää, että sama pätee myös meihin aikuisiin.
Jumalan lapsina siis minä ja sinä saamme tarvita Taivaan Isää.
Saamme tarvita sitä omaa Isäämme, Hänen rakkauttaan ja läsnäoloaan -
ja sieltä käsin sitten itse toimia vanhempina.
Silloin meillä on lähde itsellämme, itsessämme.
Hän on Pyhä Henki, rakkauden henki, joka on meissä.
Se on se pesä, missä lapsenkin on sitten hyvä kasvaa.
Viimeksi puhuimme 1. Mooseksen kirjasta, -
miten Jumala loi olosuhteet ensimmäisille "lapsille" -
eli ensimmäisille ihmisille.
1. Moos. 1:26 jatkuu: -
"Ja Jumala sanoi: 'Tehkäämme ihmi- nen kuvaksemme, kaltaiseksemme, -
ja vallitkoot he meren kalat ja taivaan linnut ja karjaeläimet -
ja koko maan ja kaikki matelijat, jotka maassa matelevat'."
Nyt jokainen sana on merkitsevä ja tärkeä.
Huomaa, että tässä sanotaan 'tehkäämme' -
eli Isä, Poika ja Pyhä Henki olivat mukana, -
kun ensimmäinen ihminen luotiin.
Kaikki kolme eli Jumalan kolminaisuus -
oli mukana tässä tärkeimmässä luomistyössä, kun ihminen luotiin.
'Tehkäämme' tarkoittaa ja puhuu myös siitä, -
että yksikään ihminen ei synny ilman isää ja äitiä.
Jokaisella ihmisellä täällä maan päällä on biologinen isä ja äiti.
Riippumatta siitä, onko syntynyt orpona, -
onko eronneessa perheessä, yksinhuoltajaäidin lapsena -
jokainen lapsi on kuitenkin syntynyt isästä ja äidistä.
Jokaisella lapsella periaatteessa siis on oikeus isään ja äitiin.
Jokainen lapsi tarvitsee isän ja äidin.
Tällä en tarkoita sitä, että haluan tuomita ketään eronnutta, -
yksinhuoltajaa. Haluan vain vahvistaa sen, minkä Jumala on luonut.
Vaikka avioero olisikin tullut, on tosi tärkeää, -
että lapsella on yhteys myös siihen toiseen aviopuolisoon -
eli lapsi saa olla sekä isän että äidin lapsi, niin kuin hän onkin.
'Tehkäämme' eli ihminen ei synny yhdestä, vaan aina kahdesta.
Sitten Jumala sanoo: "Tehkäämme ihminen kuvaksemme, -
kaltaiseksemme"
Kun meidän ensimmäinen lapsemme syntyi, en ikinä sitä unohda.
Olin kaikissa kolmessa synnytyksessä, kuten isät nykyään onneksi -
saavat olla. Suosittelen todella, että olet isänä mukana.
Se on kokemus, jota ei ikinä unohda.
Tietenkään en voi edes verrata omaa kokemustani -
vaimoni eli äidin kokemukseen. En tietenkään, mutta ei tarvitse.
Mutta kun sai olla mukana lapsen syntyessä, -
niin sitä ei voi sanoin kuvata.
Kun uusi elämä syntyy, sen saa nähdä ja ottaa syliin, -
se on ihan sanoin kuvaamatonta. Sitä tunnetta ei voi kuvailla.
Sitä ihmettä ja ihmettelyä!
Kun lapsi syntyy ja se on Jumalan kaltainen, Jumalan kuva, -
niin siinä on jotain niin arvokasta ja ihmeellistä.
Se ei ole vain lapsi, vaan kuva Jumalasta.
Jokaisessa lapsessa on jotain Jumalan kuvaa, -
jotain ihmeellistä, jotain aivan ainutlaatuista.
Ajattele! Koskaan ei synny toista niin kuin sinä! Ei ikinä.
Jokainen meistä on täysin ainutlaatuinen.
Kaikki heijastamme Jumalaa jollain ihmeellisellä tavalla.
Meissä jokaisessa on jotain ainut- laatuista Jumalan ominaisuutta, -
jota ei ole koskaan ollut eikä koskaan enää tule.
Meidän tulisi suhtautua syntyvään lapseen niin, -
että se todella on Jumalan lahja, mittaamattoman arvokas, -
ainutlaatuinen, täysin ihmeellinen lahja.
Ja tosiaan lahja, joka meille annetaan - ja vain tietyksi ajaksi.
Tämä antaa meille siis sen syvyyden siihen, -
miten meidän tulisi suhtautua lapsiimme.
He ovat todella Jumalan luomia, ihmeellisiä, ainutlaatuisia.
Meidän tulisi heille myös sanoa ja muistuttaa heitä: -
"Sinä olet ihmeellinen ja ihan ainutlaatuinen."
Samalla tulisi puhua myös siitä, -
että "olet todella Jumalan kuvaksi luotu -
ja Jumala rakastaa sinua. -
Hän rakastaa sinua pyyteettömästi, ehdottomasti."
Jumalan rakkaus nimittäin on ehdotonta.
Jumalan rakkaus on pyyteetöntä ja ehdotonta. Se ei aseta ehtoja.
Jumala on rakkaus ja rakastaa. Hän haluaa, -
että mekin rakastamme lapsiamme - ehdoitta.
Tämä ei tarkoita sitä, ettei aseteta lapsille rajoja.
Tämä tarkoittaa sitä, että rajojen rikkomisesta huolimatta -
silti aina rakastamme heitä.
Se on sitä ehdotonta rakkautta.
Sitten Herra sanoo näin: "ja vallitkoot he meren kalat -
ja taivaan linnut ja karjaeläimet ja koko maan ja kaikki matelijat, -
jotka maassa matelevat".
Kun Jumala loi ihmisen, niin Hän siis antoi ihmiselle tarkoituksen.
Tehtävän: hallita ja vallita täällä maan päällä.
Ikään kuin maapallo olisi meille semmoinen...
...siirtokunta, ja me ihmiset olemme täällä suurlähettiläinä.
Jumalan valtakunnan suurlähettiläinä hoitamassa siirtokuntaa, -
jota kutsumme maapalloksi.
Mitä tämä tarkoittaa kasvatuksessa? Yksinkertaisesti sitä, -
että kun Jumala antoi ja loi meille lapset, -
niin näillä lapsilla on tehtävä ja kutsu täällä maan päällä.
Myös hallita ja vallita.
Kun lapset kasvavat ja tulevat murrosikään -
ja ehkä jo ennen sitä eli 2-vuotiaan kiukkukautena, -
lapsi osoittaa, että se haluaa hallita itse.
Oletko nähnyt tämän: "Mä ite! Mä haluan ite!"
Se on luontainen ominaisuus meissä. Haluamme hallita ja "tehdä ite".
Siinä ei ole sinänsä kielteistä - paitsi jos se menee yli.
Kun se menee vänkäämiseksi, me laitamme siihen stopin.
Jumala on siis luonut kaikkiin ihmisiin halun hallita ja vallita, -
että meillä olisi kontrolli omasta elämästämme.
Siihen meidän tulisi rohkaista lapsiamme. Mehän haluamme, -
ei sitä, että ylisuojelemme, vaan että he itse hallitsevat elämäänsä -
ja itse tekevät viisaita päätöksiä.
Sitä me haluamme lapsiltamme.
Emme voi hallita ja vallita heitä ulkopuolelta, eikä pidäkään, -
varsinkaan, kun he kasvavat, vaan haluamme heidän itse -
tekevän viisaita päätöksiä omasta tahdostaan.
Siitä puhumme enemmän, kun tulemme teini-ikäisyyteen.
Tässä vaiheessa otetaan taas kysymys.
Tähän ohjelmaan saa todella lähettää kysymyksiä.
Osoitteen näet ruudussa.
Nyt otetaan kysymys. Se kuuluu näin: -
Olen kristityn kodin kasvatti ja nykyään pienten lasten isä.
Lapsuudenkodissani minua kiellettiin tupakoimasta -
tai käyttämästä alkoholia. Niiden sanottiin olevan syntiä.
Tämä johti siihen, että niistä tuli minulle houkutus.
Kielletty hedelmä. Molempia kokeilin -
ja molempia käytin 20 vuotta erittäin huonoin seurauksin, -
ennen kuin pääsin niistä eroon. Hyvä muuten, että pääsit.
Lapseni tulevat aikanaan ikään, jolloin nuo paheet houkuttelevat.
Tupakka on minusta hyvin epäterveellistä.
Alkoholi ei mielestäni ole syntiä, mutta pelkään, -
että lapseni eivät hallitse sen käyttöä, kuten minulle kävi.
Miten osaisin puhua näistä heille viisaasti?
Ensinnäkin haluan sanoa sinulle ja kaikille vanhemmille, -
että tärkeintä ei ole se, osaatko puhua viisaasti.
Esimerkkisi vaikuttaa enemmän kuin miljoona sanaa -
ja miljoona saarnaa.
Päihteisiin ja tupakointiin liittyen on niin, -
että jos itse käytämme, niin on turha puhua lapselle yhtään mitään.
Siksi on loistava juttu, että pääsit näistä eroon, kuten kerroit.
Oma esimerkki "en käytä, en polta" on siis se lähtökohta, -
joka kertoo lapsille, miten heidän kannattaa käyttäytyä.
Oma esimerkki puhuu siis kaikkein eniten.
No, miten näistä sitten tulisi puhua?
Näistä tulisi puhua ihan avoimesti, mutta ei syyttäen eikä tuomiten, -
vaan asiana. Alkoholin liikakäyttö on todella vahingollista.
Tiedän sen omasta suvustani.
Varmaan suurin osa suomalaisista perheistä tietää sen jotenkin, -
ihan nahoissaan, mitä se aiheuttaa.
Siitä tulee puhua ihan avoimesti.
Samoin tupakanpolton vaikutukset. Siitä tulee puhua ihan avoimesti, -
mutta ei syyttäen tai tuomitsevasti vaan asiana, -
koska se on niin kuin se on.
Sitten toinen todella tärkeä asia: -
näistä ei pidä puhua pelosta käsin eikä tuomitsevasti.
Tämä on syntiä! Ei saa koskea! Se aiheuttaa juuri sen, -
että haluaa koskea. Mutta ihan asiallisesti.
Tupakka on vahingollista ja tuhoaa keuhkojasi, -
ja alkoholin liikakäyttö on vaarallista, -
ja suomalaisilla on geeniperimässä suuri alttius riippuvuuteen.
Sitten voit kertoa oman esimerkkisi, elämästäsi avoimesti.
Se puhuu enemmän kuin nuhdesaarnat.
Sitten se itse saamani viisaus, kun omat lapseni tulivat teini-ikään.
Meidän koulun vararehtori sanoi minulle tämän: -
Kun lapsesi lähtevät ensi kertaa bilettämään, älä pidä nuhdesaarnaa:
"Älä juo! Ei saa polttaa! Et saa käyttää huumeita! Varo sitä!"
Sano mieluummin: "Pidä hauskaa ja muista, että luotan sinuun."
Muuta ei tarvitse sanoa.
Kun me teimme näin meidän lapsille, -
- ne kokeilivat alkoholia, -
kukaan ei tietääkseni tupakkaa tai huumeita -
mutta nämä sanat vaikuttivat niin, -
että ulko-ovesta bileisiin lähtiessään he ajattelivat: -
"Ahaa, tämä onkin minun vastuullani? -
Isä ja äiti luottavat minuun. -
Tämä onkin minun valintani, minun vastuuni, mitä teen. -
Minä olen vastuussa siitä, mitä tästä seuraa."
Sitähän me haluamme lapsillemme.
Ei niin, että kontrolloimme heitä ulkopuolelta, koska emme voikaan.
Ei Jumalakaan niin tee. Hän on antanut jokaiselle vapaan tahdon.
Haluamme heidän kasvaessaan ymmärtävän, -
että heillä itsellään on vapaus ja heillä itsellään on vastuu -
ja että he tekisivät viisaita valintoja.
Tee siis itse viisaita valintoja ja luota lapseesi.
Sano, että luotat häneen. Se auttaa parhaiten. Aamen.
Sinun ei tarvitse kasvatuksessa olla yksin. Suomessa on -
kristillistä kasvatusta tukevia kristillisiä kouluja/päiväkoteja -
seurakuntien lisäksi. Jos haluat tietää lisää meidän työstämme, -
koulustamme ja päiväkodistamme, niin käy nettisivuillamme.
Osoite näkyy ruudussa.
Sieltä voi tilata esimerkiksi uutiskirjeemme ja näitä kirjoja, -
jotka auttavat esimerkiksi kasvatuksessa.
Näitten kirjojen tärkein anti on, -
että opit tuntemaan Jumalaa paremmin.
Kun opit tuntemaan Taivaan Isää paremmin, -
niin kaikki muukin sujuu paremmin.
Siis siunausta, voimia, viisautta kasvatukseen ja tiedä, -
ettet ollenkaan ole yksin. Tänne voi lähettää lisää kysymyksiä -
ja myös rukouspyyntöjä. Rukoilemme jokaisen lähettäjän puolesta.
Siunausta!
Lasten kasvatus on todella tärkeä asia.
Siksi tätäkin ohjelmaa tuotetaan.
Voit olla mukana tukemassa juuri tätä ohjelmaa -
soittamalla numeroon 0600-10177.
Voit myös käyttää ruudussa näkyvää tilinumeroa.
Ole siunattu ja tiedä, että kun tuet TV7:ää, -
tuet kristillistä työtä tässä maassa. Aamen.
Tekstitys: Tuula-Riitta Virrankare